
	[bookmark: __DdeLink__47_273448963]Zečak (795 m) - Žumberačko gorje

	nedjelja, 11.10.2026.

	[bookmark: _GoBack]Polazak:  Jelačićev trg u 7 sati
	Povratak: u večernjim satima

	Prijevoz: autobus
	Cijena: 25 eur

	Opis: 
Ovaj put u Žumberačkom gorju obilazimo još jedan vrh Hrvatske planinarske obilaznice, stoga pripremite svoje dnevnike! 🙂

Nakon vožnje autobusom i usputne pauze za kavu, iskrcat ćemo se u mjestu Slavetić, odakle krećemo prema vrhu Zečak (795 m). Kako bismo turu učinili zanimljivijom i jednim dijelom kružnom, ubrzo ćemo napustiti markirani put i nemarkiranom stazom krenuti prema selu Stići. Ondje se priključujemo planinarskom putu br. 14 te nastavljamo kroz šumske predjele i preko pitomih travnatih brjegova do sela Višoševići, odakle nas još desetak minuta hoda dijeli od vrha.

Zečak je osamljena travnata visoravan u istočnom dijelu Žumberka i jedan od najljepših žumberačkih vidikovaca. Ujedno je kontrolna točka čak triju planinarskih obilaznica: Hrvatske planinarske obilaznice (HPO), Jaskanskog planinarskog puta i Samoborskog scoutskog puta.

Nakon marende na vrhu i uživanja u vidicima vraćamo se do sela Višoševići, a zatim drugim putem nastavljamo prema Tihočaju, gdje ćemo proći pokraj kapelice Svetog Križa. Kružni dio ture završava nekoliko kilometara prije Slavetića, nakon čega nas očekuje završni dio puta do mjesta polaska, gdje ćemo zaključiti naš planinarski dan i autobusom krenuti prema Rijeci.

Tehnički podaci ture:



Duljina: 17 km

Ukupni uspon: 650 m

Vrijeme hoda: oko 6 sati



Zahtjevnost: kondicijski srednje zahtjevna, tehnički nezahtjevna


	Težina staze: srednje teška staza (oko 6 sati hoda)

	Oprema: osnovna planinarska oprema prilagođena vremenskim uvjetima (slojevita odjeća, vjetrovka te zaštita od moguće kiše),  voda i hrana iz ruksaka

	Vodič(i): Mirta Grandić ( 092 266 1712 ) 

	Prijave i informacije: u tajništvu Društva do 06.10.2026.




Prijavom na izlet svaki član Društva potvrđuje da je upoznat sa zahtjevima izleta, da ispunjava zdravstvene, fizičke i tehničke uvjete za sigurno sudjelovanje na izletu, da ima uplaćenu članarinu HPS-a za tekuću godinu, te da pristupa izletu na vlastitu odgovornost. Sudionik je dužan tijekom izleta slušati upute vodiča. U slučaju loših vremenskih prilika ili drugih nepredviđenih okolnosti, vodič ima pravo promijeniti rutu ili otkazati izlet. 

